**Din țărm în țărm**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din țărm în țărm,

Intenții meschine;

Trenul demult a plecat-

Prin câte-o fereastră,

Mai poți vedea orizontul.

Blazoane pierdute-n

Vinul de cucută-

Pe ale mării piedestale,

Bufnița albă

Țipă.

Vis de triton,

Sub pleoape ard mocnit

Jelaniile-

În urma,

Fum de țigară...

2

Pe-al ghidușiilor albastru cântec,

Vântul

Deschide-n evantai

Culorile unor plimbări

Pe malul mării.

Urzite cu fire de lumină,

Aripi de fluturi

Ațâță vântul,

Prin doruri

Juvenile.

Și-n cântul

Lirelor de -opal,

Dezlănțuite porniri

Vor năpădi copacii

Neînfloriți.

Ca o rugăciune

Pentru iertare,

Ca un imn

Închinat

Prieteniei.

3

Prinți pitiți

În pagini de carte-

Blocate-s discuțiile cu Alexa

Dezorientarea

Mai ceva decât sida.

Alunecări prin

Rupturi de logică elementară;

Între apus si răsărit,

Numai

Gustul de pizza.

Nimeni în cameră,

Freziile-ncremenite-n

Propriul parfum.

O carte lasată pe masă

Îmi amintește de mine.

Pereți de sticlă,

Amprentele vocale

Amplifică tăcerea.

Ca o treaptă de urcat,

Un nou naufragiu.